Document ID: 31981R3237

Komisijos reglamentas (EEB) Nr. 3237/81
1981 m. lapkričio 12 d.
iš dalies keičiantis Reglamentą (EEB) Nr. 1842/81, nustatantį išsamias Reglamento (EEB) Nr. 1188/81 dėl kompensacijų mokėjimo už grūdus, eksportuojamus tam tikrų spiritinių gėrimų pavidalu, bendrųjų taisyklių įgyvendinimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro javų rinkos organizavimo [1] su paskutiniais pakeitimais, padarytais Reglamentu (EEB) Nr. 1949/81 [2], ypač į jo 16 straipsnio 6 dalį ir 24 straipsnį,
atsižvelgdama į 1981 m. balandžio 28 d. Tarybos reglamentą (EEB) Nr. 1188/81, nustatantį bendrąsias kompensacijų mokėjimo už grūdus, eksportuojamus tam tikrų spiritinių gėrimų pavidalu, taisykles ir kriterijus tokių kompensacijų dydžiui nustatyti su pakeitimais, padarytais Reglamentu (EEB) Nr. 3035/80 dėl tam tikrų produktų, nenumatytų Sutarties II Priede [3], ypač į jo 12 straipsnį,
kadangi Komisijos reglamentas (EEB) Nr. 1842/81 [4] nustato išsamias taisykles, kurios taikomos išmokant kompensacijas, kai grūdai eksportuojami tam tikrų spiritinių gėrimų pavidalu;
kadangi Komisijos reglamento (EEB) Nr. 2730/79 [5] 26 straipsnis su paskutiniais pakeitimais, padarytais Reglamentu (EEB) Nr. 2646/81 [6], numato avansinį kompensacijos išmokėjimą, kai produktai patalpinami į maisto produktų sandėlį; kadangi tokiais atvejais sandėlininkas turi įsipareigoti šiuos produktus tiekti kaip maisto atsargas vartoti Bendrijos viduje; kadangi tokios maisto atsargos yra laikomos eksportu, siekiant gauti kompensaciją; kadangi gėrimai pagal Reglamentą (EEB) Nr. 1842/81 turėjo būti laikomi eksportuotais nuo tada, kai jie buvo patalpinti į tokius sandėlius;
kadangi vartoti skirti produktai gali nepasiekti paskirties vietos; kadangi tokiais atvejais kompensacija turėtų būti atlyginama arba mokama fiksuota suma; kadangi tokiems produktams reikėtų taikyti Reglamento (EEB) Nr. 2730/79 26-29 straipsnių nuostatas;
kadangi pagal neseniai Komisiją pasiekusią informaciją Reglamento (EEB) Nr. 1842/81 17 straipsnio nuostatos neatitinka viskį gaminančių valstybių narių praktikos; kadangi dėl to šis reglamentas iš dalies keičiamas;
kadangi šiame reglamente numatytos priemonės atitinka Javų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1842/81 iš dalies keičiamas taip:
1. 12 straipsnis papildomas šia dalimi:
"3. Produktai, patalpinti į maisto prekių sandėlį ir patvirtinti kaip atitinkantys Reglamento (EEB) Nr. 2730/79 26 straipsnį, taip pat yra laikomi eksportuotais.
Kai produktai patalpinami į tokius sandėlius pagal pirmiau minėto reglamento 26-29 straipsnių nuostatas, jiems taikoma mutatis mutandis."
2. 17 straipsnis pakeičiamas taip:
"17 straipsnis
16 straipsnyje:
a) "grūdų viskis" - viskis, pagamintas iš 15 % miežių ar tolygaus kiekio salyklo ir 85 % grūdų;
b) "salyklinis viskis" - viskis, pagamintas tik iš salyklo;
c) "airiškas distiliuotas viskis" - viskis, pagamintas iš miežių ir salyklo, kai salyklas sudaro bent trečdalį;
d) įvairių grūdų rūšių, naudojamų 13 straipsnio 2 dalyje nurodytų spiritinių gėrimų gamybai, procentinės dalys nustatomos atsižvelgiant į bendrą įvairių grūdų rūšių, naudojamų Reglamento (EEB) Nr. 1188/81 2 straipsnyje nurodytų spiritinių gėrimų gamybai, kiekį."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
1 straipsnio 2 dalis įsigalioja nuo 1981 liepos 1 d.
1 straipsnio 1 dalis įsigalioja pritaikius ją suinteresuotai šaliai, nuo tos pačios dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. lapkričio 12 d.

Labels: 3
17
6